  Туспуктэм: Удмуртиысь кун архив* Майя Бывальцева 12+ Удмуртиын Быдыӟым Атыкай ож вакытэ фронт мышкын ужам, ож бере вордӥськем нылкышноослы сӥзем эссе но очерк гожтонъя «Чигымтэ чидан» вожвылъяськон мынэ. Ужъёсты 8-тӥ южтолэзёзь кутозы. Со сярысь конкурсэз радъясь «Удмурт нылкышно кенеш» огазеяськонлэн «ВКонтакте» мерлыко вотсэысь огиназ ивортӥзы. « Быдӟым ож пыр потэм улосчиосмы, соослэн фронтын ожмаськемзы сярысь асьмеос трос гожъямы но гожъяськом. Нош макем тырмыт дунъямын война вакытэ фронт мышкын тыршем нылкышноос? Кызьы соос картъёссэс, пиоссэс возьмазы? Кызьы бурдъяны тыршизы? Кызьы война бӧрсьы ас пельпумъёссы вылын ӝутӥзы кунмес, шаермес? Мар соослы кужым сётӥз улыны, нылпиоссэс будэтыны? Нош кыӵе тодэ ваёнъёсын уло война бӧрсьы вордӥськемъёс — али песянайёс? » «Чигымтэ чидан» вожвылъяськонэз радъясьёс Вожвылъяськонэ 12 аресысен пиналъёс но арлыдоос пыриськыны быгато. Ужъёсты udmdunne@yandex.ru электрон почтае келяно, уомй луоз геройлэсь туспуктэмез ватсаны. Вожвылъяськонэ пыриськись озьы ик аслэсьтыз нимзэ, кытысь луэмзэ, арлыдзэ, телефон номерзэ гожтыны кулэ. Конкурсын вормисьёсты коньдон кузьымъёсын пусъёзы. Вожвылъяськонэз ортчытыны «Удмурт дунне» газет но Кун Думаын Удмуртилэсь депутат Олег Гарин юртто. Тодэ вайытом, Алнаш ёросысь куиськись Надежда Измайлова Россиысь калык кибышлыослэн вожвылъяськоназы вормиз. *Туспуктэм вылын: Тыловай ёросысь «Факел» колхозын ужась пиналъёс, 1942-тӥ ар. Тегъёс: нылкышноос Удмуртнылкышнокенеш вожвылъяськон Удмуртия  